11.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝΩΝΙΚΗΣ ΠΡΟΝΟΙΑΣ Αριθ. Δ7β/4014 της 30 Μαρτ./9 Απρ. 1968  (ΦΕΚ Β΄ 186)  Περί εγκρίσεως εφαρμογής των διατάξεων του άρθρ. 16 του Νόμ. 4467/65 και του υπ’ αριθ. 460/65 Β.Δ/τος δια την στεγαστικήν αποκατάστασιν των εκ των σεισμών της 20ής Φεβρ. 1968 πληγεισών οικογενειών Νομού Λέσβου. ΄Εχοντες υπ’όψιν: 1)Τας διατάξεις του άρθρ. 16 του Νόμ. 4467/65 «περί ιδρύσεως εν Αθήναις κλπ.» ως ετροποποιήθη δια της διατάξεως της παρ. 7 του άρθρ. 3 του Ν.Δ. 4546/1966 «περί τροποποιήσεως και συμπληρώσεως του Νόμ. 3217/55 «περί αγοράς υπό του Δημοσίου εκτάσεων του ΟΔΕΠ». 2)Τας διατάξεις του υπ’ αριθ. 460/65 Β.Δ/τος «περί εφαρμογής διατάξεων αφορωσών εις την στεγαστικήν αποκατάστασιν των εκ των σεισμών των μηνών Μαρτίου-Απρ. 1965 πληγέντων πληθυσμών, ως ετροποποιήθη και συνεπληρώθη μεταγενεστέρως. 3)Την γνώμην της Συντονιστικής Επιτροπής κατά την υπ’ αριθ. 95/22.2.1968 συνεδρίασίν της, αποφασίζομεν: 1.Εγκρίνομεν την εφαρμογήν των διατάξεων του άρθρ. 16 του Νόμ. 4467/65 και του υπ’ αριθ. 460/65 Β.Δ/τος ως ετροποποιήθησαν και συνεπληρώθησαν μεταγενεστέρως, δια την εφαρμογήν στεγαστικού προγράμματος αποκαταστάσεως οικογενειών πληγεισών εκ των σεισμών της 20ής Φεβρ. έτους 1968 του Νομού Λέσβου εντός των ορίων του προγράμματος και των πληρωμών των καθορισθησομένων υπό της Κυβερνήσεως. 2.Το πρόγραμμα της στεγαστικής αποκαταστάσεως των ως άνω οικογενειών θα τεθή εις εφαρμογήν, δια κοινής υπουργικής αποφάσεως εκδιδομένης βάσει του άρθρ. 16 του Νόμ. 446/65, αναλόγως των τιθεμένων εις την διάθεσιν του Υπουργείου Κοινωνικής Προνοίας προς τον σκοπόν τούτον πιστώσεων.   